تخايَلوا لمّا يسوع كان عالصّليب يصرِّخ عالجنود يقلّن أنا نازِل و فالِل من هون ما بقا بدي إِفدي حدا شو بدّي بهالشغلة، ما حدا بيستاهَل!
إذا حتّى خَيال ما عم فيك تتخايَل يسوع يكون عمِل هيك، و بتقول إنّو الله بيحِبّنا و مش مُمكِن يتخلّى عنّا كيف معقول تِقبَل إنّو إنتَ تفكِّر هيك و تتصرَّف هيك و تِستَسلِم و تفِلّ عِند أوّل صعوبة شو ما كانِت!
يسوع انصلَب و ما فلّ لأنو بيحبَّك و بدو يخلصَك.
إنت شو عم تعمِل كرمالو؟ عم تقول ما بقا بدي كفّي ١٠٠ مرّة بالنهار عند أوّل مشكلة اللّي ما بتتقارَن مع وجع يسوع عالصّليب!
اليوم كلنا مدعوّين نتذكّر قدّيش الله بيحبنا و شو عمل كرمالنا و نتذكّر إنّو هوّي معنا عا طول متل ما وعَدنا و ما نخاف من شي!